SCB Financial Markets คาดกรอบเงินบาทวันนี้ 34.10-34.40 บ./ดอลลาร์
SCB Financial Markets คาดเงินบาทวันนี้ (3 เม.ย.66) เคลื่อนไหวในกรอบ 34.10-34.40 บาท/ดอลลาร์
SCB Financial Markets คาดเงินบาทวันนี้ (3 เม.ย.66) เคลื่อนไหวในกรอบ 34.10-34.40 บาท/ดอลลาร์
3 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (3 เม.ย.66) เคลื่อนไหวในกรอบ 34.10-34.40 บาท/ดอลลาร์ โดยค่าเงินดอลลาร์สหรัฐแข็งค่าขึ้นเล็กน้อยจากวันศุกร์ หลังจากอัตราเงินเฟ้อยังคงอยู่สูงกว่าระดับเป้าหมายที่ธนาคารกลางสหรัฐ (เฟด) ตั้งไว้ที่ 2% โดยดัชนีราคาการใช้จ่ายเพื่อการบริโภคส่วนบุคคล (PCE) ซึ่งถือเป็นมาตรวัดอัตราเงินเฟ้อที่เฟดนิยมใช้ ปรับขึ้น 5.0% YoY ในเดือนกุมภาพันธ์
สำนักงานสถิติของสหภาพยุโรป เผยอัตราเงินเฟ้อทั่วไปในยูโรโซนลดลงมากที่สุดเป็นประวัติการณ์ในเดือนมีนาคม แต่อัตราเงินเฟ้อพื้นฐานเร่งตัวขึ้น ซึ่งอาจจะหนุนเหตุผลให้ธนาคารกลางยุโรป (ECB) ขึ้นอัตราดอกเบี้ยอีก